\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tanévzáró Túratalálkozó kiírása**

A Budapesti Diáksport és a Budapesti Természetbarát Sportszövetségek Tanévzáró-túratalálkozóját és díjkiosztó eseményét az eseménynaptárban megadottnak megfelelően

**2019. június 1-én (szombaton)**

délelőtt rendezzük meg a Bp. III. kerületi Önkormányzat Üdülőházában Bp. III. Menedékház u. 22. (Csúcs-hegyen, a Kápolna mellett).

A túratalálkozón bármely általános és középiskola természetjáró csapatára vagy egyéni diáktúrázójára számítunk, akik részt vettek a tanév folyamán szervezett rendezvényeinken, vagy ezután szeretnének bekapcsolódni a szervezett természetjárásba.

A helyszínen 12 óra körül (ha minden csapat célba ért) kerül sor a tanévben rendezett városismereti, őszi és tavaszi túraverseny, a legtöbbet túrázó általános és középiskolások egyéni túrapontversenyének ill. az iskolák közötti éves pontversenynek díjkiosztására.

**Javasolt útvonal**:

1. *Rövid útvonal: 137-es BKV busz Erdőalja úti végállomásától tovább az Erdőalja úton a Menedékház utcáig,ill. a Cél-ig (kb. 2km).Egyéni indulással.*
2. *Hosszabb útvonal: Hüvösvölgyből, a kék sáv jelzés mentén a volt vitorlázórepülő-térig, a reptér szélén balra az Arad utcáig, az Arad utca végén indul a tanösvény a Vörös-kővárra majd a tetőről le félkörben jelzetlen ösvényen az északi irányba tartó szekérútig, majd ezen a kék+ jelzésig. A kék+ jelzésen jobbra a Virágos-nyeregbe, kitérőt tartva a Gercsei templomhoz. A Virágos nyeregből jelzetlen ösvényen Menedékház utcáig és innen balra a Célig (kb. 6km). Indítás 9-9.30 óra között.*

Indítás:9.00-9.30 között Hűvösvölgyből a Lángosos, palacsintás előtti, az Ördög-árkon átvezető turista úttól.

Megközelítése: a Széll Kálmán tér felől 7-8 percenként induló 56-os és 61-es villamosokkal

Táv:6 km

**Tudnivalók**: Az indító helyen a csoportok menetlevelet kapnak, melyeket az ellenőrző pontoknál bélyegeztetni kell és a megfigyelési pontoknál kérdésekre lehet válaszolni. Az Indító helyet és az ellenőrző pontokat piros-fehér bója jelzi.

**Ajánlott felszerelés**: Budai hegység 6. számú turistatérképe, tájoló, diákigazolvány, időjárásnak megfelelő öltözet (esőkabát, túracipő).

**Egyéb**:A tanévzáró túrán való részvételt (25pont/fő, rövid túra esetén 10pont/fő) a 2019-20-as tanévi iskolák közötti éves pontversenybe számítjuk be.

Budapest, 2019. május 14.

# Kovács Dezső

Diáktúra Bizottság vezetője